open-index/open-wikipedia-markdown huggingface dataset:
Al Ain FC

***Al Ain Football Club*** () ir profesionāls Apvienoto Arābu Emirātu futbola klubs no Ainas, kas piedalās valsts augstākajā futbola līgā jeb AAE Pro līgā.

Klubu 1968. gadā dibināja spēlētāji no Al Ajnas, apmaiņas studenti no Bahreinas un sudāniešu kopiena, kas strādāja AAE. Klubs ātri ieguva popularitāti un atpazīstamību valstī un pašlaik ir tituliem visbagātākais valsts futbola klubs (kopumā 35 trofejas). Klubs ir arī izcīnījis 14 Pro līgas čempionu titulus, kas ir rekords. Tas ir arī divreiz uzvarējis (2003, 2024) AFC Čempionu līgā, pašlaik esot vienīgajam klubam no Apvienotajiem Arābu Emirātiem, kas ir izcīnījis šo trofeju.

## Sasniegumi

* **AAE Pro līga:**
** **Uzvarētāji (14):** 1976—77, 1980—81, 1983—84, 1992—93, 1997—98, 1999—00, 2001—02, 2002—03, 2003—04, 2011—12, 2012—13, 2014—15, 2017—18, 2021—22
* **AAE Prezidenta kauss:**
** **Uzvarētāji (7):** 1998—99, 2000—01, 2004—05, 2005—06, 2008—09, 2013—14, 2017—18
* **AAE Līgas kauss:**
** **Uzvarētāji (2):** 2008—09, 2021—22
* **AAE Federācijas kauss:**
** **Uzvarētāji (3):** 1988—89, 2004—05, 2005—06
* **AAE Superkauss:**
** **Uzvarētāji (5):** 1995, 2003, 2009, 2012, 2015
* **AFC Čempionu līga:**
** **Uzvarētāji (2):** 2003, 2024

## Atsauces

## Ārējās saites

*
Andrijs Jermaks

**Andrijs Jermaks** (; dzimis  Kijivā, Ukrainas PSR, PSRS) ir Ukrainas valstsvīrs un politiķis, jurists un filmu producents. Bijis Ukrainas prezidenta biroja vadītājs no 2020. gada 11. februāra līdz 2025. gada 28. novembrim.

## Dzīvesgājums
1995. gadā absolvējis Kijivas Tarasa Ševčenko Universitātes Starptautisko attiecību institūtu un ieguvis maģistra grādu starptautiskajās privāttiesībās un angļu valodas tulkotāja diplomu. Tajā pašā gadā viņš saņēma sertifikātu par tiesībām praktizēt jurisprudencē.

2019. gada 21. maijā Ukrainas prezidents Volodimirs Zelenskis iecēla Jermaku par Ukrainas prezidenta palīgu. Šajā amatā viņš pārraudzīja ārpolitiku un starptautiskās attiecības: sarunas ar Krieviju, ASV un galvenajām Eiropas valstīm, aktīvi iesaistījās apmaiņas jautājumā, lai organizētu LTR un DTR ieslodzīto atgriešanos mājās, kā arī pavadīja Ukrainas prezidentu gandrīz visos viņa ārvalstu darba braucienos.

2020. gada 11. februārī tika iecelts par Ukrainas prezidenta biroja vadītāju.

2022. gada 10. oktobrī Andrijs Jermaks teica, ka Krievijas raķešu triecieni pa Ukrainas pilsētām ir signāls civilizētajai pasaulei, ka "Krievijas jautājums" ir jārisina ar spēku.

2025. gada 28. novembrī Ukrainas Nacionālais pretkorupcijas birojs (NABU) un Īpašā pretkorupcijas prokuratūra (SAP) aģenti Jermaka dzīvoklī un darba vietā veica kratīšanu. Vēlāk tajā pašā dienā viņš atkāpās no prezidenta biroja vadītāja amata.

## Atsauces

## Ārējās saites
Chess.com

***Chess.com*** ir interneta šaha vietne, forums un šaha sociālais tīkls. Tā ir viena no lielākajām šaha platformām pasaulē.

Vietne darbojas, izmantojot *[[Freemium]]* biznesa modeli: visas tās pamatfunkcijas ir bezmaksas, bet papildu funkcijas ir pieejamas, iegādājoties premium profilu. Spēlēt var gan pašā vietnē, gan izmantojot *[[Android]]*, *[[iOS]]* vai *[[Windows Phone]]* aplikācijas.

2022. gada 16. decembrī *Chess.com* sasniedza 100 miljonu lietotāju atzīmi.

Kopš Krievijas iebrukuma Ukrainā sākuma vietne ir paudusi atbalstu Ukrainai, kā arī organizējusi vairākus līdzekļu vākšanas pasākumus. Aprīlī tīmekļa vietne aizstāja Krievijas spēlētāju karogu ar saiti, kas ved uz ierakstu par *Chess.com* nostāju karadarbības jautājumā, kurā tā aicināja Krievijas valsts iestādes izvest karaspēku.

## Atsauces

## Ārējās saites
Krasnojarskas ūdenskrātuve

**Krasnojarskas ūdenskrātuve** () ir ūdenskrātuve Jeņisejas upes vidustecē, Krievijā. Pēc tilpuma astotā lielākā ūdenskrātuve pasaulē un otra lielākā Krievijā. Ūdenskrātuve stiepjas  garumā un administratīvi ietilpst Krasnojarskas novadā un Hakasijas Republikā. Nodēvēta pēc Krasnojarskas pilsētas, kas atrodas  lejpus ūdenskrātuves aizsprosta.

Ūdenskrātuves aizsprosts sākts būvēt 1955. gadā kā komjaunatnes triecienceltne. Vienlaicīgi ar aizsprostu tika uzcelta Divnogorskas pilsēta lejpus aizsprosta. Pirmā kārta tika nodota ekspluatācijā 1967. gadā, bet pilnībā — 1971. gadā. Ūdenskrātuve stiepjas līdz Abakanas pilsētai Hakasijā. Lielākās ūdenskrātuvē ietekošās Jeņisejas pietekas ir Tuba, Sisima, Sida (labās) un Birjusa (kreisā). Lielākās apdzīvotās vietas krastos ir Ustjabakana un Krasnoturanska.

Krasnojarskas HES 12 turbīnu kopējā jauda ir , gadā tiek saražots  elektroenerģijas. Līdzās elektrostacijas  augstajam aizsprostam ierīkots Krievijā vienīgais kuģu pacēlājs. 

## Atsauces

## Ārējās saites
Zejas ūdenskrātuve

**Zejas ūdenskrātuve** () ir ūdenskrātuve Zejas upes vidustecē, Krievijā. Pēc tilpuma devītā lielākā ūdenskrātuve pasaulē un trešā lielākā Krievijā. Administratīvi ietilpst Amūras apgabala Zejas rajonā.

Ūdenskrātuves aizsprosta būvdarbi uzsākti 1965. gadā, bet Zejas gultne tika aizšķērsota 1972. gadā. Pirmā Zejas HES kārta nodota ekspluatācijā 1975. gadā, bet pēdējā sestā — 1980. gadā. Pilnībā būvdarbi tika pabeigti 1985. gadā, bet pieņemšanas ekspluatācijā akts parakstīts tikai 2002. gadā. Lejpus aizsprosta izauga Zejas pilsēta, kuras iedzīvotāju lielākā daļa nodarbināti enerģētikā — spēkstacijas un hidromezgla apkalpošanā.

Ūdenskrātuve stiepjas  garumā. Pirmos 40 km no aizsprosta tā aizpilda šauru Zejas ieleju Tukuringras kalnu grēdā. Augšpus tās ūdenskrātuve aizpilda plašu teritoriju Augšzejas ieplakā, kur tās platums sasniedz . Lielākās ūdenskrātuvē ietekošās Zejas pietekas ir Brjanta, Argi un Giļuja. Applūdušajās pieteku ielejās veidojas līdz pat  gari (Giļujas ielejā) līči. Ziemā ledus segas biezums sasniedz . Gar ūdenskrātuves ziemeļaustrumu krastu iet Baikāla-Amūras maģistrāle. Lielākās apdzīvotās vietas krastos ir Verhņezejska, Beregovoja un Sņežnogorska.

Zejas HES 6 turbīnu kopējā jauda ir , gadā tiek saražots  elektroenerģijas. 

## Atsauces

## Ārējās saites
Alfrēds Mahens

**Alfrēds Taijers Mahens** (; dzimis 1840. gada 27. septembrī Ņujorkā, ASV, miris 1914. gada 1. decembrī turpat) bija amerikāņu jūras flotes teorētiķis un vēsturnieks, kontradmirālis (1906), viens no ģeopolitikas pamatlicējiem.

Mahens izvirzīja "jūras varas" teoriju. Tieši valsts nodrošinājums ar jūras bāzēm un tirdzniecības floti, kā arī tās jūras flotes varenība padara to par lielvaru, kas izlemj pasaules likteni, un jūras civilizācija nodrošina labvēlīgāku vidi attīstībai. Vēsturē saskatot jūras un sauszemes lielvaru konfrontāciju, Mahens kā globālu ģeopolitisku stratēģiju ierosināja izmantot "Anakondas principu" — nosmacēt ienaidnieku, veicot tā stratēģisko objektu jūras blokādi. Viņa formula: "kara flote + tirdzniecības flote + jūras bāzes = jūras spēks'".

## Ārējās saites

* Past Presidents of the Naval War College – from the Naval War College website
* The Life of Nelson  – review
Ļevs Mečņikovs

**Ļevs Mečņikovs** (; dzimis  Sanktpēterburgā, Krievijas Impērija, miris  Klaranā, Šveicē) bija krievu izcelsmes Šveices ģeogrāfs, revolucionārs anarhists un esejists, Nobela prēmijas laureāta Iļjas Mečņikova vecākais brālis.

Mečņikovs cīnījās Garibaldi armijā un 1864. gadā iepazinās ar Mihailu Bakuņinu. Desmit gadus dzīvoja Ženēvā un divus — Japānā. Pēc atgriešanās viņš lasīja lekcijas par Japānu.
Karolīna Muhova

**Karolīna Muhova** (; dzimusi  Olomoucā) ir profesionāla čehu tenisiste.

Savu pirmo WTA titulu izcīnīja 2019. gada septembrī, uzvarot *[[Korea Open]]* turnīrā Seulā. 2021. gada Austrālijas atklātajā čempionātā pirmo reizi sasniedza *[[Grand Slam (teniss)|Grand Slam]]* turnīra pusfinālu, ceturtdaļfinālā pieveicot ranga līderi Ešliju Bārtiju.  pakāpās uz 19. vietu WTA rangā. 2023. gada Francijas atklātajā čempionātā, pusfinālā pieveicot pasaules ranga vicelīderi Arinu Sabaļenku, pirmo reizi iekļuva *Grand Slam* turnīra finālā. Finālā trijos setos piekāpās ranga līderei Igai Švjontekai.  sasniedza savu līdz šim augstāko vietu WTA rangā, ieņemot 10. pozīciju. 2023. gada ASV atklātajā čempionātā aizkļuva līdz pusfinālam, kurā piekāpās nākamajai uzvarētājai Koko Gofai.

## Statistika

### Vietas ''Grand Slam'' turnīros

|}

### ''Grand Slam'' fināli

#### Zaudējumi

## Atsauces

## Ārējās saites
Bingela

**Bingela** ( — ‘Tūkstoš ezeru’) ir pilsēta Turcijas austrumos, Bingelas ila administratīvais centrs un lielākā apdzīvotā vieta. Atrodas Armēnijas kalnienē Bingelas upes krastos 900 km no valsts galvaspilsētas Ankaras.

## Vēsture
Sena pilsēta vēsturiskajā Sofēnas reģionā, zināma ar armēņu nosaukumu **Čapagdžura** (*Ճապաղջուր* — ‘izsmidzināt ūdeni’). Pēc Lielās Armēnijas pirmās dalīšanas 387. gadā nonāca Romas impērijas sastāvā. Vēlākos laikos piederējusi dažādām varām, līdz 16. gadsimtā to iekaroja Osmaņu Impērija. Vēl līdz 1950. gadam tika dēvēta par **Čabakdžuru** (), kad tika pārdēvēta tagadējā turciskotā nosaukumā.

## Ārējās saites
Bolu

**Bolu** () ir pilsēta Turcijas ziemeļrietumos, Bolu ila administratīvais centrs un lielākā apdzīvotā vieta. Izvietojusies Kodžasu upes ielejā  no galvaspilsētas Ankaras un  no Stambulas.

## Vēsture
Sena pilsēta, zināma kopš 4000 gadu tālas pagātnes. Senās Grieķijas laikā zināma kā **Bitīnija** (*Βιθύνιον*), bet Senās Romas laikā — kā **Klaudiopole** (*Claudiopolis*) par godu imperatoram Klaudijam. Bizantijas laikā zināma kā viena no **Adrianopolēm** (*Hadrianopolis*), bet kopš pilsētu iekaroja seldžuki 11. gadsimtā, tā zināma ar tagadējo nosaukumu.

## Ārējās saites
2023. gada Eiropas čempionāts basketbolā sievietēm

**2023. gada [[Eiropas čempionāts basketbolā sievietēm]]** (*EuroBasket Women 2023*) bija 39. kontinenta čempionāts, kas notika Izraelā un Slovēnijā no 15. līdz 25. jūnijam. Eiropas čempionātā piedalījās 16 Eiropas sieviešu basketbola izlases. Izraēla un Slovēnija par čempionāta rīkotājām tika apstiprinātas 2021. gada jūnijā.

Pirmo reizi par Eiropas čempionēm kļuva Beļģijas basketbolistes, kas finālā pieveica Spāniju. Par čempionāta vērtīgāko spēlētāju tika atzīta Beļģijas basketboliste Emma Mēsemana.

Latvijas basketbola izlase, kuras galvenais treneris bija Gundars Vētra, turnīru noslēdza 13. vietā, neizkļūstot no apakšgrupas. Lai gan pirmajā spēlē tika pieveikta vēlākā fināliste Spānija, turpinājumā komanda piedzīvoja divus zaudējumus apakšgrupas spēlēs.

## Arēnas
Turnīru sākotnēji bija plānots aizvadīt četrās norises vietās četrās pilsētās (3 Slovēnijā un 1 Izraēlā). Priekšsacīkstes bija plānotas Telavivā, Ceļē un Koperā. Izšķirošās spēles par medaļām bija paredzēts aizvadīt Slovēnijas galvaspilsētā Ļubļanā. 2022. gada jūnijā tika paziņots, ka Ļubļanā notiks visas Slovēnijā paredzētās spēles.

A un B grupu spēles, kā arī divi astotdaļfināli notika *Menora Mivtachim Arena* Telavivā, bet C un D grupas spēlēja *Arena Stožice* Ļubļanā, kur tika aizvadītas arī pārējās izslēgšanas spēles.

## Komandas

## Turnīra formāts
Turnīra pirmajā posmā (grupu turnīrā) visas 16 izlases sadalītas četrās grupās pa četrām izlasēm katrā. Pirmajā kārtā tiek aizvadīts viena apļa turnīrs, pēc kura ceturtdaļfinālam kvalificējas katras grupas uzvarētāja, astotdaļfinālam — katras grupas 2. un 3. vietas ieguvējas, savukārt pēdējo vietu ieņēmušās izlases beidz dalību turnīrā.

Izslēgšanas spēlēs bija četras kārtas: astotdaļfināli, ceturtdaļfināli, pusfināli un fināli. Ceturtdaļfinālu zaudētājas aizvadīja spēles par iekļūšanu  kvalifikācijas turnīrā, savukārt ceturtdaļfinālu uzvarētājas turpināja cīņu par čempiontitulu un medaļām.

## Pirmā kārta
### A grupa

### B grupa

### C grupa

### D grupa

## Izslēgšanas spēles

;Spēles par iekļūšanu olimpisko spēļu kvalifikācijas turnīrā

## Vietu sadalījums

## Atsauces

## Ārējās saites
* Oficiālā tīmekļa vietne
Rhinodipterus secans

***Rhinodipterus secans*** ir izmirušu dipterīdveidīgo zivju suga no divējādelpojošo zivju virskārtas. Šo sugu kā *Dipterus secans* 1933. gadā aprakstīja vācbaltiešu paleontologs Valters Gross, balstoties uz Latvijā pie Kokneses (*Cellulosa-Mergel*) atrasto materiālu. Vēlāk 1956. gadā uz šīs sugas pamata viņš izveidoja jaunu ģinti *Rhinodipterus*. Šīs zivis dzīvoja Latvijā, Igaunijā un citur Galvenajā devona laukā augšdevona frānas laikmetā (Pļaviņu svīta, Kokneses rida). *Rhinodipterus secans* ir *Rhinodipterus* ģints tipveida suga.

## Morfoloģija
Šīs bija salīdzinoši lielas zivis. Segkauli un zvīņas klātas ar kosmīna slāni. Purna priekšējā mala ir salīdzinoši plāna, apaļīgi taisnstūrainas formas un klāta ar kosmīnu. Purna ventrālajā pusē atrodas lielu, satuvinātu, simetrisku, ovālu atveru pāris. Priekšējo ārējo nāsu iedobju izvietojums ir ļoti laterāls. Šīs iedobes ir dziļas. Starp tām atrodas vāji izteikta centrālā iedobe. B kauls ir izstiepts galvaskausa garenass virzienā un nedaudz paplašināts vidusdaļā. Tā maksimālā platuma proporcija sasniedz 0,6 no garuma. Centrālais priekšējais izaugums ir šaurs un smails. Sānu priekšējie izaugumi ir strupu, nelīdzenu izvirzījumu veidā. Kaula aizmugurējā mala ir taisna un bez iedobes. Kaula virsma ir bez kosmīna un ar vāji izteiktu ornamentējumu sīku sporādisku pauguriņu veidā. Bedrīšu līnijas ir seklas. Kaula centrālajā daļā ventrālajā pusē stiepjas šaurs, garenisks ķīlis. Apakšžoklis ir apaļīgi taisnstūrainas formas, izstiepts un sašaurināts simfīza rajonā, un klāts ar kosmīnu. Zvīņas ir lielas un pārsegtas ir 2/3 no kopējā garuma. Zvīņu ārējā virsma ir neregulāri ovāla un klāta ar kosmīnu. Uz kosmīna virsmas redzamas Vestolla līnijas. Uz gludās, centrālajā daļā nedaudz izliektās pārklājuma virsmas redzams smalks, garenisks, līkloču reljefs.

Operkulāro sēriju veido operkulums un suboperkulums. Tie ir masīvi, salīdzinoši lieli kauli, kuru virsma ir nevienmērīgi klāta ar kosmīnu, un reizēm tikai plankumu veidā. Uz kosmīna virsmas ir Vestolla līnijas.

## Atsauces
Andrejs Brutāns

**Georgs Andrejs Brutāns** (*Georg Andreas Bruttan*, dzimis , miris ) bija pedagogs, autodidakts biologs, lihenologs. A. Brutāns, apceļojot mūsdienu Latvijas un Igaunijas teritorijas, savā nozīmīgākajā ķērpju apkopojumā "Igaunijas, Vidzemes un Kurzemes ķērpji" (*Lichenen Est-, Liv- und Kurlands* (1870), papild. 1889) ietvēris 450 sugas pēc mūsdienu taksonomijas principiem.

## Dzīvesgājums
Dzimis Vējavas pagastā (mūsdienu Madonas novadā) tēvam Andreasam Brutānam un mātei Annettei Brutānei astoņu bērnu ģimenē, miris Tērbatā (mūsdienās — Tartu). Precējies ar Olgu Leonoru Brutāni — dzimusi Veinere — (*Olga Weiner*). Ir zināms, ka A. Brutānam ir bijuši desmit bērni.

A. Brutāns sākotnēji bija mācījies Cēsu pagasta skolā, tad ieguvis izglītību Tērbatas pirmsskolas skolotāju seminārā (1840—1842), kura galvenā ēka bija atradusies Pēterburgā. Vēlāk strādājis par krievu valodas skolotāju Kuresārē (1845—1852). Bijis arī dabaszinātņu skolotājs Tērbatas apgabala skolā (1852—1851), kā arī ģimnāzijā (1861—1871). Skolojis apgabala skolā (1873—1881), un pievērsies dabaszinātņu, vācu valodas un ģeogrāfijas mācīšanai. 1886. gadā A. Brutāns bija beidzis savu skolotāja karjeru, bet arī vēlāk turpinājis mācīt. Īpaši pievērsās apgabala skolas restrukturizācijai vidusskolas statusa iegūšanai, ko arī panāca.
thumb|Andrejs Brutāns kā Tērbatas apgabala skolas vecākais skolotājs.|left|352x352px

## Darbi

* "Baltijas provinču tauriņi un sfingi" (*Die Tagfalter und Schwärmer der Ostseeprovinzen* (1862));
* "Dabaszinātņu mācību grāmata Baltijas provinču skolām un pašmācībai" (*Lehrbuch der Naturgeschichte, bestimmt zum Gebrauch auf den Schulen der Ostseeprovinzen sowie zur Selbstbelehrung* (1865, 1879));
* "Igaunijas, Vidzemes un Kurzemes guberņas ķērpji" (*Lichenen Est-, Liv- und Kurlands, in: Arch. Naturk. 2. Serie VII* (1870), 163-326);
* "Krievijas Baltijas provinču aknu sūnu saraksts" (*Verzeichnis der in den baltischen Provinzen Rußlands vorkommenden resp. bisher aufgefundenen Lebermoose*, in: SB Natf. Ges. Dorpat IX, 2, 1890 (1891), 350-58);
* "Par vietējām lapu sūnām", publicēts Baltijas lauksaimniecības, rūpniecības un tirdzniecības nedēļas izdevumā (*Ober die einheimischen Laubmoose*, in: SB Natf. Ges. Dorpat IX, 3, 1891 (1892), 555-82).

## Atsauces

## Ārējās saites

* Latvijas ķērpju flora. Lihenoloģiskie pētījumi Latvijā. Vēsturisks apskats  Viktors Jefimovs, 2004. gads.
Ķīnas Centrālā televīzija

**Ķīnas Centrālā televīzija** (**CCTV**) ir Ķīnas nacionālā televīzijas raidorganizācija, kas dibināta 1958. gadā kā propagandas kanāls. Tās 50 kanāli pārraida dažādas programmas vairāk nekā vienam miljardam skatītāju sešās valodās. CCTV pārvalda Nacionālā radio un televīzijas pārvalde, kas ir tieši pakļauta Ķīnas Komunistiskās partijas (ĶKP) Centrālajai propagandas nodaļai.

## Atsauces

## Ārējās saites
*
NHK

***Nippon Hōsō Kyōkai*** (**NHK**) ir Japānas sabiedriskā raidorganizācija.

NHK pārvalda divus virszemes televīzijas kanālus (*NHK General TV* un *NHK Educational TV*), četrus satelīttelevīzijas kanālus (*NHK BS1* un *NHK BS Premium*; kā arī divus īpaši augstas izšķirtspējas televīzijas kanālus *NHK BS4K* un *NHK BS8K*) un trīs radio tīklus (*NHK Radio 1*, *NHK Radio 2* un *NHK FM*).

## Atsauces

## Ārējās saites
*
Bitlisa

**Bitlisa** () ir pilsēta Turcijas dienvidaustrumos, Bitlisas ila administratīvais centrs un lielākā apdzīvotā vieta. Izvietojusies Bitlisas upes krastos  no Vana ezera krasta un  no valsts galvaspilsētas Ankaras.

## Vēsture
Sena pilsēta, viena no Lielās Armēnijas Agdznikas provinces nozīmīgākajām pilsētā. Saskaņā ar leģendu, pilsētu pēc Maķedonijas Aleksandra rīkojuma dibinājis ģenerālis Liss, no kura esot cēlies tās nosaukums *Petlis* — ‘Niknais Liss’. Zināma kā Balalesa vai Bagageša, vēlākos laikos pazīstama kā **Bageša** (). Bagšas cietoksnis aizsargāja kalnu pārejas uz robežas ar Mezopotāmiju dienvidos. Kopš 7. gadsimtā pilsētu iekaroja arābi, tā vēlākos laikos bijusi dažādu varu rokās. No 13. līdz 19. gadsimtam pilsēta bija kurdu Bitlisas emirāta centrs. Emirāts no 16. gadsimta bija Otomaņu Impērijas sastāvā. 

## Ārējās saites
Rinodipterīni

**Rinodipterīni** (*Rhinodipterinae*) ir izmirušu dipterīdveidīgo zivju apakšdzimta no divējādelpojošo zivju virskārtas. Apakšdzimtu 2004. gadā izdalīja krievu paleontoloģe Natālija Krupina. Šīs zivis dzīvoja Eiropā un Austrālijā vidusdevona beigās un augšdevona frānas laikmetā. Domājams, ka rinodipterīni apdzīvoja jūru seklūdens un rifu rajonus. Apakšdzimtas vienīgā ģints ir *[[Rhinodipterus]]* Gross, 1956.

## Morfoloģija
Rinodipterīni bija gan sīka, gan liela izmēra zivis. To galvaskausa priekšējā daļa ir pagarināta uz priekšu izvirzītā pārkaulotā etmoīda un apakšžokļa simfīza dēļ. Cietas augšlūpas ventrālajā daļā atrodas pāris lielu atveru. Sensoro orgānu atveres (poras) ir lielas un mazskaitlīgas. Parasfenoīds ir rombiskas formas ar pagarinātu aizmugurējo izvirzījumu. Apakšžoklis ir šaurs un T-veidīgs. Segkauli un zvīņas ir klātas ar kosmīna slāni. Zobu plātnes ir bez gludas virsotnes un ar radiālām asu zobu rindām. Pterigoīdās zobu plātnes ir ar 5—7 asu zobu rindām. Preartikulārās plātnes ir ar 9—10 asu un satuvinātu zobu rindām. Uz muguras ir divas atsevišķas muguras spuras. Astes daļa ir īsa. Zvīņas ir apaļīgas un lielas.

## Atsauces
Shabab Al Ahli Club

***Shabab Al Ahli Club*** () ir profesionāls Apvienoto Arābu Emirātu futbola klubs no Dubaijas, kas piedalās valsts augstākajā futbola līgā jeb AAE Pro līgā. *Al Ahli* ir viens no tituliem bagātākajiem klubiem AAE.

*Al Ahli* ir izcīnījis astoņus augstākās līgas čempionu titulus, desmit AAE Prezidenta kausus, piecus AAE Superkausus, piecus AAE Līgas kausus un vienu Emirātu-Marokas Superkausu. Kopumā klubs ir izcīnījis 42 titulus, padarot to par otru tituliem bagātāko komandu AAE. Saskaņā ar *[[IFFHS]]*, *Al Ahli* ir septītais spēcīgākais klubs Āzijā un 110. spēcīgākais pasaulē.

## Sasniegumi

* **AAE Pro līga:**
** **Uzvarētāji (9):** 1974—75, 1975—76, 1979—80, 2005—06, 2008—09, 2013—14, 2015—16, 2022—23, 2024–25
* **AAE Prezidenta kauss:**
** **Uzvarētāji (10):** 1974—75, 1976—77, 1987—88, 1995—96, 2001—02, 2003—04, 2007—08, 2012—13, 2018—19, 2020—21
* **AAE Līgas kauss:**
** **Uzvarētāji (5):** 2011—12, 2013—14, 2016—17, 2018—19, 2020—21
* **AAE Superkauss:**
** **Uzvarētāji (5):** 2009, 2013, 2014, 2016, 2020

## Ārējās saites

*
Dipterīni

**Dipterīni** (*Dipterinae*) ir izmirušu dipterīdveidīgo zivju apakšdzimta no divējādelpojošo zivju virskārtas. Apakšdzimtu 1846. gadā izdalīja britu paleontologs Ričards Ovens. Šīs zivis dzīvoja devona periodā un bija izplatītas Eiropā, Ziemeļamerikā un Austrālijā. Arī Latvijas devona nogulumos ir sastopamas dipterīnu fosilās paliekas (piemēram, *[[Dipterus serratus]] *no narvas svītas nogulumiem). Apakšdzimtas tipveida ģints ir *[[Dipterus]]*, bet kopā tajā ir 3 ģintis ar vairāk, nekā 20 sugām.

## Morfoloģija
Dipterīni ir vidēja lieluma zivis. Galvaskauss nav iztiepts. Segkauli un zvīņas klāti ar kosmīnu. Etmoīds pārkaulojas. D kauli var būt vairāki. Zobu plātnes vēdekļveidīgas ar sīku noapaļotu zobu rindām vai ar zobu ķīļiem, kas radiāli atiet no viena virsotnes punkta.

## Sistemātika
* apakšdzimta: Dipterīni (*Dipterinae* Owen, 1846)
:* ģints: Dipteri (*Dipterus* Sedgwick et Murchison, 1828)
:* ģints: Grossipteri (*Grossipteru*s Obruchev, 1964)
:* ģints: Tarahomilaki (*Tarachomylax* Barwick, Campbell et Mark-kurik, 1997)

## Atsauces
Al Jazira Club

***Al Jazira Club*** () ir profesionāls Apvienoto Arābu Emirātu futbola klubs no Abū Dabī, kas piedalās valsts augstākajā futbola līgā jeb AAE Pro līgā.

Klubs tika dibināts 1974. gadā. Tas savas mājas spēles aizvada *[[Mohammed bin Zayed Stadium]]* stadionā, kurā ir 42 056 skatītāju vietas. Komanda ir izcīnījusi trīs augstākās līgas čempionu titulus.

## Sasniegumi

* **AAE Pro līga:**
** **Uzvarētāji (3):** 2010—11, 2016—17, 2020—21
* **AAE Pirmā divīzija:**
** **Uzvarētāji (2):** 1982—83, 1987—88
* **AAE Prezidenta kauss:**
** **Uzvarētāji (3):** 2010—11, 2011—12, 2015—16
* **AAE Līgas kauss:**
** **Uzvarētāji (1):** 2009—10
* **AAE Federācijas kauss:**
** **Uzvarētāji (1):** 2006—07
* **AAE Superkauss:**
** **Uzvarētāji (1):** 2021

## Ārējās saites

*
Al Wahda FC

***Al Wahda FC*** () ir profesionāls Apvienoto Arābu Emirātu futbola klubs no Abū Dabī, kas piedalās valsts augstākajā futbola līgā jeb AAE Pro līgā.

Klubs tika dibināts 1974. gadā. Tas savas mājas spēles aizvada *[[Al Nahyan Stadium]]* stadionā, kurā ir 15 000 skatītāju vietas. Klubs savā vēsturē ir četras reizes uzvarējis valsts augstākajā futbola līgā.

## Sasniegumi

* **AAE Pro līga:**
** **Uzvarētāji (4):** 1998—99, 2000—01, 2004—05, 2009—10
* **AAE Pirmā divīzija:**
** **Uzvarētāji (2):** 1976—77, 1984—85
* **AAE Prezidenta kauss:**
** **Uzvarētāji (2):** 1999—2000, 2016—17
* **AAE Līgas kauss:**
** **Uzvarētāji (2):** 2015—16, 2017—18
* **AAE Federācijas kauss:**
** **Uzvarētāji (3):** 1986, 1995, 2001
* **AAE Superkauss:**
** **Uzvarētāji (4):** 2002, 2011, 2017, 2018

## Ārējās saites

*
Al Wasl F.C.

***Al Wasl Football Club*** () ir profesionāls Apvienoto Arābu Emirātu futbola klubs no Dubaijas, kas piedalās valsts augstākajā futbola līgā jeb AAE Pro līgā.

Klubs tika dibināts 1960. gadā. Tas savas mājas spēles aizvada <u>''Zabeel Stadium''</u> stadionā, kurā ir 8 439 skatītāju vietas. Klubs ir izcīnījis septiņas valsts augstākās futbola līgas čempionu titulus.

## Sasniegumi

* **AAE Pro līga:**
** **Uzvarētāji (8):** 1981—82, 1982—83, 1984—85, 1987—88, 1991—92, 1996—97, 2006–07, 2023–24
* **AAE Prezidenta kauss:**
** **Uzvarētāji (2):** 1987, 2007
* **AAE Federācijas kauss:**
** **Uzvarētāji (1):** 1992—93

## Ārējās saites

*
Al Shabab FC

***Al-Shabab Football Club*** () ir profesionāls Saūda Arābijas futbola klubs no Rijādas, kas piedalās valsts augstākajā futbola līgā jeb Saūda Arābijas profesionālajā līgā.

Klubs tika dibināts 1947. gadā. Tas savas mājas spēles aizvada *[[Prince Faisal bin Fahd Stadium]]*, kurā ir 15 000 skatītāju vietas. Klubs savā vēsturē ir izcīnījis sešus valsts augstākās futbola līgas titulus.

## Ārējās saites

*
Burdura

**Burdura** () ir pilsēta Turcijas dienvidrietumos, Burduras ila administratīvais centrs un lielākā apdzīvotā vieta. Pilsēta atrodas Burdura ezera piekrastes līdzenuma austrumu daļā  no ezera krasta un  no galvaspilsētas Ankaras.

## Vēsture
Pilsēta Burdura ezera krastā zināma kopš bronzas laikmeta; tā vairākkārt mainījusi atrašanās vietu. Bijusi zināma kā **Limnombrija** (*Limnombria* — ‘Ezera pilsēta’) un **Polidoriona** (*Πολυδώριον*). Mūsdienu pilsētas vēsture aizsākās 11. gadsimtā, kad apvidu iekaroja seldžuki un nodibināja Hamambendi (*Hamam Bendi*) apmetni. Attīstījusies kā nozīmīga tirdzniecības pilsēta ceļā uz Antaljas ostu.

## Ārējās saites
Al Ahli Saudi FC

***Al-Ahli Saudi Football Club*** () ir profesionāls Saūda Arābijas futbola klubs no Džidas, kas piedalās valsts augstākajā futbola līgā jeb Saūda Arābijas profesionālajā līgā.

Klubs tika dibināts 1937. gadā. Tas savas mājas spēles aizvada *[[King Abdullah Sports City]]* stadionā, kurā ir 62 345 skatītāju vietas. *Al Ahli* ir viens no tituliem bagātākajiem klubiem Saūda Arābijā. Tas ir izcīnījis trīs augstākās līgas titulus un 13 Karaļa kausus.

*Al Ahli* bija viens no četriem Saūda Arābijas profesionālās līgas dibinātājklubiem, kas nekad nebija izkrituši, līdz tas notika 2021.—2022. gada sezonā.
## Komandas sastāvs

 

 

## Sasniegumi
* **Saūda Arābijas profesionālā līga**
** Čempioni (3): 1977–78, 1983–84, 2015–16
* **Saūda Arābijas čempionu kauss**
** Kausa ieguvēji (13): 1962, 1965, 1969, 1970, 1971, 1973, 1977, 1978, 1979, 1983, 2011, 2012, 2016
* **Saūda Arābijas Superkauss**
** Kausa ieguvēji (2): 2016, 2025
* **[[AFC Čempionu līga]]**
** Kausa ieguvēji (1): 2024–25
## Atsauces

## Ārējās saites

*
Kataras Zvaigžņu līga

**Kataras Zvaigžņu līga** () ir augstākā futbola līga Katarā. Čempionātā piedalās 12 komandas. Sezona parasti sākas septembrī un noslēdzas aprīlī.

Pirmā sezona tika aizvadīta jau 1963. gadā, tomēr pirmā oficiālā sezona sākās 1972. gadā. Visveiksmīgākais klubs ir *[[Al Sadd SC]]*, kas ir izcīnījis 16 titulus.

## Klubi 2025.—2026. gada sezonā

## Ārējās saites

*
Al Sadd SC

***Al Sadd Sports Club*** () ir profesionāls Kataras futbola klubs no Dohas, kas piedalās valsts augstākajā futbola līgā jeb Kataras Zvaigžņu līgā.

Klubs tika dibināts 1969. gadā. Tas savas mājas spēles aizvada *[[Jassim bin Hamad Stadium]]* stadionā, kurā ir 12 946 skatītāju vietas. *Al Sadd* ir veiksmīgākais Kataras futbola klubs. Klubam pieder rekords par visvairāk izcīnītiem Kataras čempionu tituliem (16 tituli). Tas ir vienīgas Kataras futbola klubs, kas ir uzvarējis AFC Čempionu līgā, to paveicot 1989. un 2011. gadā. Klubam ir arī komandas rokasbumbā, basketbolā, volejbolā, galda tenisā un vieglatlētikā.

## Sasniegumi

* **Kataras Zvaigžņu līga**
** **Uzvarētāji (18):** 1971—72, 1973—74, 1978—79, 1979—80, 1980—81, 1986—87, 1987—88, 1988—89, 1999—2000, 2003—04, 2005—06, 2006—07, 2012—13, 2018—19, 2020—21, 2021—22, 2023–24, 2024–25
* **Kataras Emīra kauss**
** **Uzvarētāji (18):** 1974—75, 1977—78, 1981—82, 1984—85, 1985—86, 1987—88, 1990—91, 1993—94, 1999—2000, 2000—01, 2002—03, 2004—05, 2006—07, 2014, 2015, 2017, 2020, 2021
* **Kataras kauss**
** **Uzvarētāji (8):** 1998, 2003, 2006, 2007, 2008, 2017, 2020, 2021
* **Kataras Superkauss**
** **Uzvarētāji (15):** 1977, 1978, 1979, 1981, 1985, 1986, 1988, 1990, 1997, 1999, 2001, 2006, 2014, 2017, 2019
* **Kataras Zvaigžņu kauss**
** **Uzvarētāji (2):** 2010, 2019
* **AFC Čempionu līga**
** **Uzvarētāji (2):** 1988—89, 2011
* **Arābu Čempionu līga**
** **Uzvarētāji (1):** 2001
* **GCC Čempionu līga**
** **Uzvarētāji (1):** 1991

## Atsauces

## Ārējās saites

*
Al-Duhail SC

***Al-Duhail Sports Club*** () ir profesionāls Kataras futbola klubs no Dohas, kas piedalās valsts augstākajā futbola līgā jeb Kataras Zvaigžņu līgā.

Klubs tika dibināts 2009. gadā. Tas savas mājas spēles aizvada *[[Abdullah bin Khalifa Stadium]]* stadionā, kurā ir 9 000 skatītāju vietas. *Al-Duhail* kļuva par pirmo Kataras klubu, kas savā pirmajā sezonā izcīnīja augstākās līgas titulu. Kopumā klubs ir izcīnījis astoņus līgas titulus.

## Sasniegumi

* **Kataras Zvaigžņu līga**
** **Uzvarētāji (8):** 2010—11, 2011—12, 2013—14, 2014—15, 2016—17, 2017—18, 2019—20, 2022—23
* **Kataras Otrā divīzija**
** **Uzvarētāji (1):** 2009—10
* **Kataras Emīra kauss**
** **Uzvarētāji (4):** 2016, 2018, 2019, 2022
* **Kataras kauss**
** **Uzvarētāji (4):** 2013, 2015, 2018, 2023
* **Kataras Superkauss**
** **Uzvarētāji (2):** 2015, 2016
* **Kataras Zvaigžņu kauss**
** **Uzvarētāji (1):** 2022—23

## Ārējās saites

*
Parasfenoīds

[thumb|right|250px|Dažādu [Devons|devona dipnoju parasfenoīdi]]
**Parasfenoīds** ir segkauls daudzu mugurkaulnieku galvaskausos. Tas ir nepāra kauls, kas atrodas uz auklsēju viduslīnijas. Daudziem rāpuļiem un putniem tas saaug ar smadzeņu kārbas endohondrālo (skrimšļa) bazisfenoīdo kaulu, izveidojot kaulu, zināmu kā parabazisfenoīds. Agrīnajiem zīdītājiem ir sastopams neliels parasfenoīds, taču pārsvarā tā funkciju nomainīja lemeša kauls. Placentāļiem zīdītājiem un bezkājainajiem abiniekiem parasfenoīds ir zudis.
Margarita Simonjana

**Margarita Simonjana** (, ; dzimusi 1980. gada 6. aprīlī Krasnodarā, PSRS) ir armēņu izcelsmes Krievijas žurnāliste un propagandiste.

Kopš 2005. gada ir valsts televīzijas kanāla RT, kopš 2013. gada starptautiskās ziņu aģentūras *Rossija Segodnja* un kopš 2014. gada ir ziņu aģentūras *[[Sputnik (ziņu aģentūra)|Sputnik]]* galvenā redaktore.

2022. gada 23. februārī pēc tam, kad Krievija atzina pašpasludinātās DTR un LTR, viņai tika piemērotas ES sankcijas kā "galvenajai valdības propagandas figūrai". Vēlāk pret Simonjanu sankcijas ieviesa Austrālija, Japāna, Jaunzēlande un citas valstis.

2022. gada februārī Simonjana propagandista Vladimira Solovjova šovā pauda pārliecību, ka Krievija uzvarēs Ukrainu "divās dienās", un tika izsmieta plašsaziņas līdzekļos un sociālajos tīklos pēc sākotnējā Krievijas iebrukuma neveiksmes.

## Atsauces
Mario Bava

**Mario Bava** (, dzimis , miris ) bija itāļu kinorežisors, strādājis arī par operatoru, specefektu mākslinieku un scenāristu. Bieži tiek dēvēts par "itāļu šausmu meistaru". Viņa mazbudžeta šausmu filmas pazīstamas ar sev raksturīgu vizuālo stilu un tehniskajiem risinājumiem. Bava bija itāļu šausmu žanra pionieris un tiek uzskatīts par vienu no ietekmīgākajiem šausmu žanra autoriem.

Karjeras sākumā strādājis par operatoru pie filmām ''Hercules'' (1958) un *[[Caltiki, il mostro immortale]]* (1959). 1960. gadā tika izdota Bavas pirmā režisētā filma  — šausmu filma *[[La maschera del demonio]]*. Vēlāk režisējis filmas *[[La ragazza che sapeva troppo]]* (1963), *[[I tre volti della paura]]* (1963), *[[La frusta e il corpo]]* (1963), *[[6 donne per l'assassino]]* (1964), *[[Terrore nello Spazio]]* (1965), *[[Operazione paura]]* (1966), *[[Diabolik]]* (1968), *[[Ecologia del delitto]]* (1971), *[[Gli orrori del castello di Norimberga]]* (1972), *[[Lisa and the Devil]]* (1974) un *[[Cani arrabbiati]]* (1974).

Lielākā daļa Bavas filmu bija komerciāli neveiksmīgas, tomēr laika gaitā daudzas no tām ir ieguvušas kulta filmas statusu, salīdzinot tās ar Alfreda Hičkoka darbiem. Bavas stils ir ietekmējis daudzus atpazīstamus režisorus kā Džo Danti, Mārtinu Skorsēzi, Kventinu Tarantīno, Frānsisu Fordu Kopolu, Džonu Lendisu un Timu Bērtonu.

## Atsauces

## Ārējās saites
Robēra Burasas ūdenskrātuve

**Robēra Burasas ūdenskrātuve** () ir ūdenskrātuve Kanādā, izbūvēta Lagrandas upes baseinā. Pēc tilpuma desmitā lielākā ūdenskrātuve pasaulē. Administratīvi ietilpst Kvebekas provincē. Izbūvēta Džeimsa līča projekta hidroelektrostaciju virknes darbināšanai. Ūdenskrātuve, kā arī aizsprosts un viena no divām elektrostacijām nosaukta bijušā Kvebekas premjerministra Robēra Burasas vārdā.

Ūdenskrātuves  augstais un  garais aizsprosts uzbūvēts laika posmā no 1974. līdz 1978. gadam. Papildus galvenajam dambim, ūdenskrātuves noturēšanai uzbūvēti vēl 29 dambji. Ūdenskrātuve aizpilda Lagrandas un tās pieteku ieleju 120 km garumā. Aizsprosta ietekmē ievērojami palielinājās arī dienvidos no ūdenskrātuves esošā Sakami ezera platība. Robēra Burasas hidromezgla projekts sākotnēji saucās Lagranda-2 (*La Grande-2*) un tas ir otrais hidroelektrostaciju virknē Lagrandas upē. Lagranda-1 atrodas  lejpus pa straumi no Robēra Burasas aizsprosta, Lagranda-3 —  augšpus pa straumi, bet pēdējā, Lagranda-4 — vēl  augstāk pa straumi. Vairākas spēkstacijas izbūvētas arī Lagrandas pietekās Laforžā un novirzītajā Īstmeinā.

Ūdenskrātuve darbina divas pazemes elektrostacijas, kas izbūvētas līdzās aizsprostam. Kā pirmā 1981. gadā tika nodota ekspluatācijā Robēra Burasas HES (sākotnēji — Lagranda-2) ar 16 turbīnu kopējo jaudu 5616 MW, kas gadā var saražot  enerģijas. 1992. gadā tika nodota ekspluatācijā Lagranda-2-A, kuras sešu turbīnu kopējā jauda ir 2106 MW.

Aizsprosta būvniecības laikā 1974. gadā notika viens no tolaik ekstrēmākajiem sabotāžas aktiem tāda veida būvniecības projektos. Ar darba apstākļiem un vadības attieksmi neapmierinātie strādnieki ar buldozeriem tīši postīja celtniecības aprīkojumu un dedzināja ēkas. Tiešie postījumi tika nodarīti 2 miljonu Kanādas dolāru apmērā un būvniecība tika aizkavēta par gadu.

## Atsauces

## Ārējās saites
Euronews

***Euronews*** ir Eiropas ikdienas 24 stundu ziņu televīzijas kanāls, kas apvieno pasaules notikumu video hroniku ar audio komentāriem trīspadsmit valodās. To izveidoja 1993. gada 1. janvārī. Kanāla svarīgākais segments ir "Bez komentāriem", kurā tiek rādīti video bez balss ierunām.

1993. gada 1. janvārī *Euronews* sāka raidīt no Lionas piecās valodās (angļu, franču, vācu, spāņu un itāļu), vēlāk 1999. gadā portugāļu, 2001. gadā krievu, 2008. gadā arābu, 2010. gadā turku un persiešu, 2011. gadā ukraiņu (slēgts 2017. gadā), 2012. gadā grieķu un 2013. gadā ungāru valodā.

## Bloķēšana
*Euronews* ir bloķēts Krievijā un Baltkrievijā.

## Atsauces
6 donne per l'assassino

***6 donne per l'assassino*** ir 1964. gada Itālijas, Rietumvācijas un Francijas *[[giallo]]* šausmu filma, kuras režisors ir Mario Bava. Filmā galvenās lomas atveido Eva Bartoka un Kemerons Mičels.

Filma stāsta par vairākām Romas modes nama modeļu slepkavībām, ko paveic kāds maskēts slepkava, lai atgūtu kādu dienasgrāmatu.

Filmas *6 donne per l'assassino* pirmizrāde notika . Lai gan tā nav pirmā, filmu bieži raksturo kā vienu no pirmajām *giallo* žanra filmām. Mūsdienās filmu slavē par tās vizuālo stilu. *6 donne per l'assassino* bieži parādās dažādos labāko šausmu, trilleru un slešeru filmu sarakstos. Filmā attēlotās ainas ir ietekmējuši režisoru Pedro Almodovara un Mārtina Skorsēzes filmas.

## Atsauces

## Ārējās saites
Piemineklis padomju karagūstekņiem Salaspilī

**Piemineklis padomju karagūstekņiem Salaspilī** ir piemiņas memoriāls Salaspils novadā. Atklāts 1968. gadā bijušās Salaspils koncentrācijas nometnes (1941—1944) vietā, tas robežojas ar Salaspils memoriālā teritoriju. 

Kompozīcijas autori ir tēlnieks Juris Mauriņš un arhitekti Gunārs Asaris, Oļegs Zakamennijs, Oļģerts Ostenbergs un Ivars Strautmanis.

## Ārējās saites
Hirodipteri

**Hirodipteri** (*Chirodipterus*) ir izmirušu dipterīdveidīgo zivju ģints no divējādelpojošo zivju virskārtas. Dzimtu 1933. gadā izdalīja vācbaltiešu paleontologs Valters Gross. Zivis dzīvoja augšdevona laikā Eiropā, Ķīnā un Austrālijā. Ģints tipveida suga ir *[[Chirodipterus wildungensis]]* Gross, 1933 no Reinas apgabala frānas stāva nogulumiem Vācijā.

## Morfoloģija
Hirodipteri ir salīdzinoši lielas zivis ar īsu purnu un spēcīgu sakodienu. Zobu plātnes ir masīvas, smalcinošā tipa, ar gludu virsmu un 5—6 īsiem ķīļiem. Pterigoīdās plātnes robežojas pa viduslīniju. Lemesis ir izliekta valnīša veidā. Žoklim ir dermopalatīna plātņu pāris. Kosmīns ir uz galvaskausa kauliem, bet nav uz zobu plātnēm.

## Sistemātika
* ģints: ***Chirodipterus***
:* suga: *[[Chirodipterus australis]]* Miles, 1977
:* suga: *[[Chirodipterus interstints]]* Krupina, 2000
:* suga: *[[Chirodipterus liangchengi]]* Song et Chang, 1991
:* suga: *[[Chirodipterus onawayensis]]* Schultze, 1982
:* suga: *[[Chirodipterus paddiensis]]* Miles, 1977
:* suga: *[[Chirodipterus potteri]]* Kemp, 2000
:* suga: *[[Chirodipterus rhenanus]]* Mörs, 1991
:* suga: *[[Chirodipterus wildungensis]]* Gross, 1933

## Atsauces
Divkšu pilskalns

**Divkšu pilskalns** jeb **Zelta kalns** atrodas Latgalē, Ludzas novada Nirzas pagasta Divkšos, Nierzas ezera dienvidrietumu krastā. Valsts nozīmes kultūras piemineklis.

Tas ir pakalns pauguru grēdas dienvidrietumu galā, ziemeļaustrumos tas ir maz norobežots no grēdas. Pilskalna pārējās nogāzes ir stāvas. Pilskalnam ir divi plakumi. Viens no tiem ir 30 x 60 metrus liels un atrodas pilskalna dienvidu malā, to norobežo trīs grāvji. Uz ziemeļiem no tā ir otrs, divreiz lielāks plakums un to norobežo divi grāvji. Pilskalna datējums — vēlais dzelzs laikmets. Izrakumus šeit 1925. gada vasarā veicis Francis Balodis, bet 1928. gadā aprakstījis Ernests Brastiņš.

## Ārējās saites

* Divkšu pilskalns portālā https://www.latvijas-pilskalni.lv/
Leonas katedrāle

{
  "type": "ExternalData",
  "service": "geoshape",
  "ids": "Q48605"
}


**Leonas Marijas debesbraukšanas katedrāle** () ir 18.—19. gadsimta Romas katoļu baznīcas dievnams, kas atrodas Nikaragvas senā intelektuālā centra Leonas centrā. 2011. gadā Leonas katedrāle tika iekļauta UNESCO Pasaules mantojuma sarakstā.

Baznīca tika celta no 1747. līdz 1814. gadam un tā ir viena no lielākajām baznīcām Centrālamerikā. 1860. gadā to iesvētīja pāvests Pijs IX. Baznīcā apbedīti ievērojami Nikaragvas kultūras darbinieki, to vidū spāņu valodas dzejas klasiķis Rubens Dario (*Rubén Darío*, 1867—1916).

## Ārējās saites
Tāšu ezers (dabas liegums)

**Tāšu ezers** ir 2004. gadā izveidots dabas liegums Dienvidkurzemes novada Medzes pagastā.

Aizsargājamā teritorija atrodas Rietumkursas augstienes Vārtājas viļņotajā līdzenumā. Ietver Tāšu ezeru. Tāšu ezers ir sekls, aizaudzis ezers ar zemiem krastiem. Ap to slapjas un krūmainas pļavas. Ezera platība ir 94,9 hektāri, garums — 1,9 kilometri, lielākais platums — 0,7 kilometri, lielākais dziļums — 1,2 metri.

Ezers ir putniem nozīmīga vieta. Pavasara migrācijas laikā šeit pulcējas gulbji un zosis. Ezerā ligzdo melnais zīriņš (*Chlidonias niger*), lielais dumpis, meža zoss, Seivi ķauķis.

## Ārējās saites

* Tāšu ezers, Dabas aizsardzības pārvalde
* Tāšu ezers, BirdLife International
Viltus ziņas

thumb|"Viltus ziņu" saknes
**Viltus ziņas** ir maldinoša informācija vai dezinformācija, kas parasti tiek izplatīta sociālajos medijos un tradicionālajos plašsaziņas līdzekļos ar mērķi maldināt, lai gūtu finansiālu vai politisku labumu. Viltus ziņu autori bieži izmanto uzmanību piesaistošus, sensacionālus virsrakstus vai pilnīgi safabricētus stāstus, lai palielinātu lasītāju skaitu un citējamību. 

To, ka konkrētā informācija ir viltus ziņas, parasti ir iespējams noteikt, veicot faktu pārbaudi. Viens no viltus ziņu izplatīšanās iemesliem sociālajos medijos ir tas, ka to lietotāji laika, vēlēšanās vai iespēju trūkuma dēļ neveic faktu pārbaudi, un lietotājiem šādos gadījumos ir nepieciešams ekspertu viedoklis, lai novērtētu informāciju. 

## Skatīt arī

* Pikšķerēšana

## Ārējās saites
Dezinformācija

thumb|Dezinformācijas izplatīšanās sociālajos plašsaziņas līdzekļos pamatprincipi (angļu valodā)
**Dezinformācija** (angļu: *disinformation*) ir apzināta nepatiesa vai sagrozīta informācija, kas tiek sniegta pretiniekam, upurim vai partnerim, lai efektīvāk cīnītos, sadarbotos, pārbaudītu informācijas noplūdi un tās virzību. Parasti dezinformācijas mērķis ir izraisīt noteiktas spēcīgas emocijas (dusmas, bailes, riebumu) un "atslēgt" racionālo un kritisko domāšanu mērķauditorijā.

Par dezinformāciju sauc arī informācijas manipulēšanas procesu (personas maldināšana, sniedzot nepilnīgu vai pilnīgu, bet jau nevajadzīgu informāciju, nepareizi interpretējot kontekstu, sagrozot daļu informācijas).

Dezinformāciju var izplatīt gan valstiski, gan nevalstiski subjekti. Tā var apdraudēt plašu cilvēktiesību spektru, piemēram, izkropļojot priekšstatus par valdības politiku vai palielinot spriedzi ārkārtas situācijās vai bruņotu konfliktu laikā.

## Dezinformācija hibrīdkara un informācijas kara kontekstā
Hibrīdkarš ir militāru un nemilitāru, slēptu un atklātu līdzekļu (tostarp dezinformācijas, kiberuzbrukumu, ekonomiskā spiediena, neregulāru bruņotu formējumu izvietošanas un regulāro bruņoto spēku) izmantošana, lai izpludinātu robežu starp karu un mieru, radītu šaubas mērķgrupu iedzīvotāju apziņā, destabilizētu un grautu sociālo sistēmu. Kā daļa no hibrīdkara pastāv arī informācijas karš, kas ietver informācijas un komunikāciju tehnoloģiju izmantošanu, lai iegūtu konkurences priekšrocības pār pretinieku.

## Ārējās saites
Leonvjeho

{
  "type": "ExternalData",
  "service": "geoshape",
  "ids": "Q1422898"
}


**Leonvjeho** jeb **Vecā Leona** () ir 1524. gadā dibinātas pilsētas drupas Managvas ezera rietumu krastā. 2000. gadā Leonvjeho iekļāva UNESCO Pasaules mantojuma sarakstā.

Pilsētu 1524. gada 15. jūnijā dibināja spāņu konkistadors Fransisko Ernado de Kordoba (*Francisco Hernández de Córdoba*, 1475 — 1526), kuru dēvē par Nikaragvas pamatlicēju. 1526. gadā viņš tika sodīts ar nāvi Leonvjeho centrālajā laukumā. Pilsēta cieta no vulkānu izvirdumiem. 1594. un 1610. gadā to izpostīja spēcīgas zemestrīces. Pilsētas iedzīvotāji nobalsoja par tās pārvietošanu. Tika nodibināta mūsdienu Leona, kas atrodas apmēram 30 kilometrus uz rietumiem no vecās Leonas. Pamestās pilsētas drupas pamazām pārklāja vulkāniskie pelni. Leonvjeho drupas tika atklātas 1967. gadā un sākās to arheoloģiskā izpēte.

## Ārējās saites
Centrālais administratīvais apriņķis (Maskava)

thumb|Centrālais administratīvais apriņķis
**Centrālais administratīvais apriņķis** (krievu: *Центральный административный округ*) ir viens no Maskavas 12 administratīvajiem apriņķiem, kas atrodas pilsētas centrā un sastāv no 10 rajoniem. 
[left|thumb|Centrālais administratīvais apriņķis [Maskava|Maskavas kartē]]
Apriņķī atrodas lielākā daļa Krievijas Federācijas ministriju, kā arī Kremlis, Krievijas valdība, Valsts dome un Federācijas padome. Lielu daļu no tā aizņem dažādas biroju ēkas.

Iedzīvotāju skaits — 771 733 cilvēki (2023).

## Ārējās saites
Personības kults

thumb|Ļeņina piemineklis
**Personības kults** ir indivīda (parasti valstsvīra) cildināšana ar propagandas palīdzību kultūras darbos, valsts dokumentos un likumos. Autokrātijas pamats.

## Piemēri

### Vladimirs Ļeņins
Padomju laikā ap Vladimira Ļeņina vārdu valdīja plašs kults. Viņa vārds un idejas PSRS tika cildinātas tāpat kā Oktobra revolūcija. 1924. gada 26. janvārī pēc Ļeņina nāves bijušo galvaspilsētu Petrogradu pārdēvēja par Ļeņingradu. Ļeņina vārdā tika nosauktas pilsētas, ciemati un apdzīvoto vietu svarīgākās ielas. Gandrīz katrā pilsētā atradās Ļeņina piemineklis. Ļeņina citāti tika izmantoti, lai pierādītu apgalvojumus publicistikā un humanitāro zinātņu darbos. Par "vectētiņu Ļeņinu" ir uzrakstīti daudzi stāsti bērniem.

### Benito Musolīni
Fašistiskās Itālijas Benito Musolīni kults daudzējādā ziņā bija spēks, kas režīmā saliedēja partiju un dažādas Itālijas sabiedrības sociālās šķiras. Valsts propagandas galvenais sauklis un vadmotīvs bija "Musolīni vienmēr ir taisnība". Viņam veltītas nebeidzamas publikācijas plašsaziņas līdzekļos, daudzas filmas, dziesmas, gleznas, pieminekļi un citi mākslas darbi. Musolīni galvenokārt tika attēlots kā karavadonis, pārcilvēks un vienlaikus kā vienkāršs cilvēks no tautas. Viņa misija tika pasniegta kā Senās Romas un Romas impērijas atdzimšana.

### Gurbanguli Berdimuhamedovs
Ņemot vērā valsts noslēgtību, Turkmenistānā ir izveidojies Gurbanguli Berdimuhamedova personības kults. Viņam ir oficiālais tituls "Turkmēņu tautas nacionālais līderis", neoficiālie tituli "Tautas vadonis", "Arkadags" (aizbildnis) un daudzi pompozi epiteti. 

Prezidenta attēli un portreti tika izvietoti uz tūkstošiem plakātu un transparentu, valsts iestādēs, automašīnās, gandrīz visu valsts televīzijas raidījumu sākumā un laikrakstu pirmajās lapās. Visos pasākumos obligāti ir jābūt lielam ekrānam ar Berdimuhamedova portretu uz Turkmenistānas karoga fona. Svētku dienās vietējā prese publicē apsveikumus Berdimuhamedovam.

2007. gadā, atzīmējot prezidenta 50. gadadienu, valsts centrālā banka izkala zelta un sudraba piemiņas monētas ar viņa portretu aversā.

## Ārējās saites
Čankiri

**Čankiri** () ir pilsēta Turcijas ziemeļdaļā, Čankiri ila administratīvais centrs un lielākā apdzīvotā vieta. Atrodas šaurā ielejā Tatli upes krastos  no valsts galvaspilsētas Ankaras un  no Melnās jūras piekrastes.

## Vēsture
Pilsēta zināma kopš senatnes kā **Gangra** (*Γάγγρα*) un vēlāk **Germanikopole** (*Γερμανικόπολις*). Kopš 5. gadsimta p.m.ē. bijusi senās Paflagonijas (*Παφλαγονία*) galvaspilsēta, vēlāk iekļauta Romas Impērijas Galatijas provincē. Vēlākos laikos bijusi dažādu lielvaru kontrolē, līdz 14. gadsimtā nonāca Osmaņu Impērijas sastāvā. 

## Ārējās saites
Bīstamais bizness

**"Bīstamais bizness"** () ir 1983. gada ASV komēdijdrāmas filma, kuras režisors un scenārija autors ir Pols Brikmens. Filmā galvenās lomas atveido Toms Krūzs un Rebeka De Morneja. Filma tiek uzskatīta par Krūza izlaušanās filmu.

Filma stāsta par 17 gadus vecu pusaudzi, kurš nolemj izklaidēties, kamēr viņa vecāki ir devušies atvaļinājumā.

Filmas "Bīstamais bizness" pirmizrāde notika  un to izplatīja *[[Warner Bros. Pictures]]*. Filma bija komerciāli veiksmīga, nopelnot 63,5 miljonus ASV dolāru pie 6,2 miljonu budžeta. Filma saņēma arī kritiķu atzinību, salīdzinot to ar filmu "Absolvents" (1967). Vairāku kritiķu vērtējumā to atzina par vienu no gada labākajām filmām. Tīmekļa vietnē *[[Rotten Tomatoes]]* filmai ir 92% vērtējums.

## Atsauces

## Ārējās saites
Karadarbības teātris

**Karadarbības teātris** ir teritorija, kurā notiek vai potenciāli var notikt militāras darbības un kurā ir izvietoti militārie formējumi. Tas ietver karojošo valstu un valstu savienību sauszemi, teritoriālos ūdeņus un gaisa telpu, kā arī neitrālos ūdeņus un gaisa telpu virs tiem.

Daži kari, piemēram, Francijas—Prūsijas karš, norisinājās vienā karadarbības teātrī. Septiņgadu karš ir norisinājās daudzos dažādos teātros, kā arī Pirmajā un Otrajā pasaules karā bija daudz teātru. Vārds "teātris" karam pirmo reizi tika lietots Karla fon Klauzvica grāmatā "Par karu" (*Vom Kriege, 1832*).

## Ārējās saites
Al-Arabi SC

***Al-Arabi Sports Club*** () ir profesionāls Kataras futbola klubs no Dohas, kas piedalās valsts augstākajā futbola līgā jeb Kataras Zvaigžņu līgā.

Klubs tika dibināts 1952. gadā. Tas savas mājas spēles aizvada *[[Grand Hamad Stadium]]* stadionā, kurā ir 13 000 skatītāju vietas. *Al-Arabi* ir viens no Kataras veiksmīgākajiem klubiem, ar izcīnītiem septiņiem Zvaigžņu līgas čempionu tituliem.

## Sasniegumi

* **Kataras Zvaigžņu līga**
** **Uzvarētāji (7):** 1982—83, 1984—85, 1990—91, 1992—93, 1993—94, 1995—96, 1996—97
* **Kataras Emīra kauss**
** **Uzvarētāji (9):** 1977—78, 1978—79, 1979—80, 1982—83, 1983—84, 1988—89, 1989—90, 1992—93, 2022—23
* **Kataras kroņprinča kauss**
** **Uzvarētāji (1):** 1997
* **Kataras FA kauss**
** **Uzvarētāji (1):** 2021—22
* **Kataras Šeiha Jasema kauss**
** **Uzvarētāji (6):** 1980, 1982, 1994, 2008, 2010, 2011

## Ārējās saites

*
Čoruma

**Čoruma** () ir pilsēta Turcijas ziemeļdaļā, Čorumas ila administratīvais centrs un lielākā apdzīvotā vieta. Pilsēta izvietojusies ielejā Anatolijas plakankalnē  uz austrumiem no valsts galvaspilsētas Ankaras.

## Vēsture
Pilsētas apkārtne bijusi apdzīvota kopš bronzas laikmeta — 80 km uz dienvidrietumiem no Čorumas atradās senās Hetu impērijas galvaspilsēta Hatuša. Tiek uzskatīts, ka Čorumas apkārtnē atradusies Bizantijas pilsēta Eihaneja (*Εὐχάνεια*), bet tam trūkst tiešu pierādījumu. Mūsdienu pilsēta tās pašreizējā atrašanās vietā zināma kopš 16. gadsimta.

## Ārējās saites